text: Museu de Cera, la reactivació d'un espai obsolet
  per Margalida Vidal Barceló Barcelona. 04 de gener de 2021 05:30
  El director de negoci del Museu de Cera de Barcelona, Ángel Díaz | Cedida
  El nou Museu de Cera de Barcelona fa una aposta per allò físic en plena pandèmia, quan tot s'està adaptant al món digital. El mític espai al costat de la Rambla ha començat una nova etapa amb un canvi de mans i una renovació parcial: una inversió de sis milions d'euros ha servit per deixar enrere un museu que els nous gestors consideren que s'havia quedat "obsolet", però també per mantenir el concepte. "Ens agradaria arriba als dos milions d'euros de facturació el 2021, que és el que ingressava el museu abans d'arribar nosaltres", indica el director de negoci, Ángel Díaz. Fer enlairar un espai així en temps de pandèmia no és fàcil, però els impulsors del projecte confien en el públic local per revitalitzar el Museu de Cera.
  L'empresa que ha fet renéixer el museu és Advanced Leisure Services, que ha comprat tots els actius i ha llogat els edificis. Aquests, continuen a mans de la família Alarcón, que va fundar el Museu de Cera de Barcelona l'any 1973. "Les converses entre ALS i els Alarcón van començar el 2015, però no va ser fins l'any passat que vam tancar l'acord", recorda Díaz. El disseny dels continguts que omplen el nou espai ha estat cosa de Toni Cruz, exmembre de La Trinca i exdirector general de la productora Gestmusic.
  Les figures de cera de Floquet de Neu i Greta Thunberg | Cedida
  Catalans a falta d'estrangers
  "Volem col·laborar amb les empreses del nostre entorn: l'Aquàrium, les golondrines, el Maremagnum... Volem ajudar a dinamitzar la Rambla"
  "Volem col·laborar amb les empreses del nostre entorn, amb l'Aquàrium, les golondrines, el Maremagnum...Volem ajudar a dinamitzar la zona", afirma el director de negoci del nou Museu de Cera. Si tot això funciona, l'objectiu que Díaz indica amb la boca petita és la facturació: "Abans que arribéssim nosaltres, el museu ingressava uns dos milions d'euros; aquest 2021 ens agradaria arribar a aquesta xifra tot i la pandèmia". I és que una part del negoci que hi havia prevista des que ALS va tancar l'acord amb els antics gestors encara no es podrà posar en marxa.
  El coronavirus ha obligat el museu a adaptar-se a les mesures de seguretat; han dividit els 40 treballadors en dos grups bombolla